Jääpallon SM-sarja 1941

Vuonna 1941 jääpallon Suomen mestaruus oli mahdollista ratkaista välirauhan talvena. Talvisodan rauhanehdot aiheuttivat jääpallon SM-sarjaan kovan myllerryksen. Osalle seuroista muutos oli kohtuuttoman kova, yhdeksän Palloliiton jääpallosarjoihin vuonna 1939 osallistunutta seuraa joutui jättämään kotikaupunkinsa. Viipurilaisseuroja oli viisi, kaksi Sortavalasta ja yksi Käkisalmesta ja Ensosta. Kotikaupunkinsa menettäneiden seurojen lukumäärä on huomattavasti suurempi, kun mukaan lasketaan Työväen Urheiluliittoon kuuluneet seurat.

Mestaruussarjaseuroista Ylä-Vuoksen Palloseura muutti Ensosta naapurikaupunkiin Imatralle. Viipurin Ilves jatkoi toimintaansa Tampereella ja Sudet asettui Helsinkiin. Viipurin Palloseura ei jatkanut enää toimintaansa, sen pelaajat siirtyivät Susiin. Karjalasta evakuoituja pelaajia siirtyi muihinkin seuroihin.

Sarjassa pelasi uusina joukkueina vuonna 1939 nousseet Joensuun Palloseura ja Porin Kärpät. Sudet ja Vaasan IFK saivat pitää paikkansa putoamisesta huolimatta. Lisäksi sarjaan nostettiin edellisen kauden Itä-Länsi sarjan lohkokakkoset Oulun Palloseura ja Lappeenrannan Urheilu-Miehet, jolloin saatiin kolme viiden joukkueen lohkoa.

Lohkojen voittajat jatkoivat mitaliotteluihin. Sudet voitti lohkonsa puhtaalla pelillä ja HJK menetti omassa lohkossaan yhden tasapelipisteen. Kolmannessa lohkossa kamppailu oli tasaisempaa, voittajaksi selviytyi lopulta HIFK. Loppupelit käytiin siis kahden helsinkiläisen ja yhden siirtolaisena Helsinkiin muuttaneen joukkueen kesken. HIFK meni arvalla suoraan finaaliin, ja Sudet ja HJK ratkaisivat toisen finalistin välieräottelussa. Sudet voitti ottelun jatkoajan viimeisellä minuutilla syntyneellä maalilla 2-1.

Finaalissa Helsingin Stadionilla, HIFK oli parempi maalein 4-2. Susien saavuttama hopea oli viipurilaisjoukkueiden viimeinen SM-jääpallomitali

Mestaruussarja
 Lohko 1 
JoukkueOVTHMaalitPSudetWP35IlvesPAHPSViipurin Sudet440021-78 6-43-18-14-1Warkauden Pallo -35430119-86 3-17-15-0Viipurin Ilves420215-124 7-26-4Porvoon Akilles41037-232 3-1Helsingin Palloseura40046-180 

 Lohko 2 
JoukkueOVTHMaalitPHJKVIFKOPSVPSPoKäHelsingin Jalkapalloklubi431015-27 6-02-02-25-0Vaasan IFK42107-85 2-14-01-1Oulun Palloseura42029-64 4-14-1Vaasan Palloseura41126-123 3-2Porin Kärpät40134-131 

 Lohko 3 
JoukkueOVTHMaalitPHIFKLUMYVPSJoPSSaPKoHelsingin IFK430126-106 2-315-24-15-4Lappeenrannan Urheilu-Miehet42119-95 1-52-23-0Ylä-Vuoksen Palloseura420211-204 1-43-0Joensuun Palloseura41128-123 1-5Savonlinnan Pallokerho41039-122 

Mitaliottelut
 Välierä 
Joukkue #1TulosJoukkue #2 Viipurin Sudet  2–1 ja. (1-1) Helsingin Jalkapalloklubi  Helsingin IFK pääsi arvonnan perusteella suoraan loppuotteluun.

 Loppuottelu 
23.helmikuuta 1941 Helsinki
Joukkue #1TulosJoukkue #2 Helsingin IF  4–2 (1-0)  Viipurin Sudet 

Lopulliset sijoitukset
SijaJoukkue 1.  Helsingin IFK 2.  Viipurin Sudet 3.  Helsingin Jalkapalloklubi 4.  Warkauden Pallo -35 5.  Lappeenrannan Urheilu-Miehet 6.  Vaasan IFK 7.  Viipurin Ilves 8.  Oulun Palloseura 9.  Ylä-Vuoksen Palloseura 10.  Joensuun Palloseura 11.  Vaasan Palloseura 12.  Savonlinnan Pallokerho 13.  Porvoon Akilles 14.  Porin Kärpät 15.  Helsingin Palloseura

Mitalijoukkueiden kokoonpanot
HIFK:n mestarijoukkue: Mika Tiivola (mv), Herbert Lundström (mv), Paul Wanner, Frans Karjagin, Walter Svanström, Torsten Svanström, Leo Karjagin, Charles Terenius, Erik Åberg, Olof Strömsten, Odert Forsstedt, Hans Byman ja Lars Tiivola.

Susien hopeajoukkue: Väinö Taivainen, Yrjö Leppänen, Eino Kanerva, Eino Luukkonen, Allan Lagerström, Kalle Hahl, Samuli Lamppu, Erkki Kariluoma, Sakari Salo, Heikki Loikkanen ja Leo Turunen

HJK:n pronssijoukkue: Risto Rinne (mv), Kalervo Seppola, Pentti Leskinen, Pentti Valio, Aatos Lehtonen, Otso Puro, Kurt Weckström, Eino Virtanen, Tor Wikberg, Lauri Ruuttu ja Leo Laaksonen

TUL:n loppuottelu
Joukkue #1TulosJoukkue #2 Viipurin Toverit  1-5   Maarian Pyrkivä

Lähteet

 Urheilumme kasvot 3
 Einari Mannerla: Urheilukalenteri. Suomen Akateeminen Urheiluliitto 1946.


Luokka:Jääpallon SM-sarja
Luokka:Vuoden 1941 jääpallo